《康子思二诗有问道之意和其韵》
宋代·郭印

要作通天一大儒，措心寥廓未为迂。
神机应变无多子，圣域知归不远涂。
哮吼定应潜百痹，啁啾终是笑群雏。
吾今欲觅衣中宝，活计须教一物无。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。